
**DIDAKTIČNI PRIPOMOČEK: HARMONIKA**

Uporabimo ga takrat, ko želimo ponoviti najbolj pomembne pojme iz določene učne snovi.

Na eno stran napišemo pojem, vprašanje, … na drugo pa razlago, primer ali odgovor.

Pripomoček si lahko natisnete in prepognete po črtah v harmoniko. Lahko pa list papirja zgibate v harmoniko in nanj vpisujete pojme, ki bi se jih radi naučili.

Primer: utrjevanje pojmov iz književnosti in pesniških sredstev



|  |
| --- |
| LIRIKA |
| v ospredju je človekova notranjost, oseba neposredno govori, sporoča svoja čustva in misli. Lirika izpoveduje. |
| EPIKA |
| ali pripovedništvo, gr. *epos* (beseda in pripoved) gre za pripoved oz. sporočilo. Sporoča, kaj se in kaj se je dogajalo. |
| DRAMATIKA |
| govorijo ena, dve, ali več oseb pred navzočimi poslušalci v gledališču in s svojimi dialogi ustvarjajo napetost |
|  |
| VERZ |
| zaključna ritmična enota |
| POMANJŠEVALNICA |
| je neka stvar, predmet, oseba pomanjšan |
| VZKLIK |
| izraža močnejše čustveno doživljanje.  Gorje, kdor nima doma! |
| OKRASNI PRIDEVEK |
| je beseda, ki slikovito prikaže bistveno lastnost kakega predmeta  *sovražna sreča, mokrocveteče rožice poezije, bistra hči planin*. |
| POOSEBITEV |
| deluje tako, da predmet, rastlino, žival ali pojem prikaže kot človeško bitje, jim pripiše človeške lastnosti.  *... cerkev je dvignila glavo prek streh,*  *zviška motri nehanje ljudi pod seboj,*  *ure jim meri in delo deli.* |
| RETORIČNO VPRAŠANJE |
| je vprašanje, na katero govorec ne pričakuje odgovora, ker vprašanje izraža izpoved, včasih tudi poziv.  *Kje, domovina si? Ali na poljih teh?*  *Še pod Triglavom, okrog Karavank?*  *Ali po plavžih si, ali po rudnikih?*  *Tu? Preko morja? In ni ti meja?* |
| PRIMERA |
| deluje tako, da predmet, rastlino, žival ali pojem prikaže kot človeško bitje, jim pripiše človeške lastnosti.  *... cerkev je dvignila glavo prek streh,*  *zviška motri nehanje ljudi pod seboj,*  *ure jim meri in delo deli.* |
| STOPNJEVANJE |
| nastane tedaj, kadar se v stavku nizajo besede ali besedne zveze, katerih izrazna moč po stopnjah narašča (stopnjevanje navzgor) ali upada (stopnjevanje navzdol).  *Tam zemlja je naša zakoprnela,*  *zajrepenela,*  *v nebo je hotela,*  *v višino pognala je kot val.* |
| ZAMENJAN BESEDNI RED |
| besedni red v stavku spremenjen, drugačen od običajnega.  *Francka je spravila desetico in sredi nemira in hlastanja jo je izpreletelo* ***sladko****.* |
| PONAVLJANJE (ANAFORA) |
| ANAFORA je ponavljanje besed na začetku zaporednih verzov ali stavkov.  *...* ***zasliši*** *na nebu se strašno grmenje,*  ***zasliši*** *vetrov se sovražno vršenje,*  ***zasliši*** *potokov derečih šumenje ...* |
| PONAVLJANJE (EPIFORA) |
| EPIFORA je ponavljanje besed na koncu zaporednih verzov ali stavkov.  *Gorje mu, kdor v nesreči biva* ***sam***  *a srećen ni, kdor srečo uživa* ***sam****!* |
| PONAVLJANJE (PODVOJITEV) |
| PODVOJITEV je zaporedna ponovitev besed v istem verzu ali stavku.  ***Sijaj****,* ***sijaj****, sončece.* |
| PONAVLJANJE- REFREN |
| REFREN je posebna oblika ponavljanja verzov ali kitic. |
| NAGOVOR |
| nagovor je ogovarjanje besed, ki niso prisotne, pa tudi stvari ali pojavov.  *Ne beži, ostani pri meni,*  *domovina, tesno me okleni.* |
| ASONANCA |
| Samoglasniški stik ali asonanca je ujemanje samoglasnikov od zadnjega poudarka naprej  *Hrast stoji v Turjaškem dvoru,*  *vrh vdiguje svoj v obl****a****k****e****,*  *v senci pri kamniti mizi*  *zbor sredi gospode žl****a****htn****e****,* |
| BREZVEZJE |
| ritmični učinek doseže z opuščanjem veznika.  *Zemlja me zasipa,*  *voda me zaliva,*  *ogenj me požira,*  *veter me spodnaša.* |
| MNOGOVEZJE |
| je nizanje stavkov ali stavčnih členov tako, da kot sredstvo povezovanja ponavljamo isti veznik. |
| ZAMOLK |
| Gre za zamolčan konec misli, ki se ga da slutiti: *O, da bi te ...* |
| RIMA |
| je ujemanje vseh glasov od zadnjega poudarka v verzu naprej |
| ZAPOREDNA RIMA |
| * zaporedna rima *Mlad ribič cele noči vesla, a*   *visoko na nebu zvezda miglja, a*  *nevarna mu kaže pota morja. B* |
| PRESTOPNA RIMA |
| * prestopna rima *Bliža se železna cesta a*   *nje ljub'ca veseli b*  *iz Ljubljane v druga mesta a*  *kakor ptiček poletim. b* |
| OKLEPAJOČA RIMA |
| * oklepajoča *O Vrba, srečna, draga vas domača, a*   *kjer hiša mojega stoji očeta b*  *da b' uka žeja me iz tvoj'ga sveta b*  *speljala ne bila, golj'fiva kača! a* |
| STOPICA |
| je metrična enota v verzu. Poznamo dvozložne in trizložne.  **­― je poudarjeni zlog**  **U je nepoudarjeni zlog** |
| VRSTE STOPICE |
| **― U** 🡪 trohej (padajoč ritem)  **U ―** 🡪 jamb (rastoč ritem)  **U ― U** 🡪 amfibrah (menjajoč ritem) |
| DIDASKALIJE |
| URŠA: (tiho, toda odločno) |
| POEZIJA |
| je vezana beseda, je besedilo v verzih |
| PRETIRAVANJE |
| je pretirana trditev, skrajna stopnja nekega pojava.  *... kri po Kranji, korotani,*  *prelita, napolnila bi jezero.* |